CELEX: 62016CN0128
Language: fi
Date: 2016-02-29 00:00:00
Title: Asia C-128/16 P: Valitus, jonka Euroopan komissio on tehnyt 29.2.2016 unionin yleisen tuomioistuimen (seitsemäs jaosto) yhdistetyissä asioissa T-515/13 ja T-719/13, Espanja ym. v. komissio, 17.12.2015 antamasta tuomiosta

2.5.2016   
            
            
               FI
            
            
               Euroopan unionin virallinen lehti
            
            
               C 156/31
            
         Valitus, jonka Euroopan komissio on tehnyt 29.2.2016 unionin yleisen tuomioistuimen (seitsemäs jaosto) yhdistetyissä asioissa T-515/13 ja T-719/13, Espanja ym. v. komissio, 17.12.2015 antamasta tuomiosta
   (Asia C-128/16 P)
   (2016/C 156/41)
   Oikeudenkäyntikieli: espanja
   
      Asianosaiset
   
   
      Valittaja: Euroopan komissio (asiamiehet: V. Di Bucci, É. Gippini Fournier ja P. Němečková)
   
      Muut osapuolet: Espanjan kuningaskunta, Lico Leasing, S.A.U. ja Pequeños y Medianos Astilleros Sociedad de Reconversión, S.A
   
      Vaatimukset
   
   
               —
            
            
               Unionin yleisen tuomioistuimen yhdistetyissä asioissa T-515/13 ja T-719/13 17.12.2015 antama tuomio on kumottava
            
         
               —
            
            
               asia on siirrettävä uudelleen unionin yleisen tuomioistuimen käsiteltäväksi
            
         
               —
            
            
               kantajat on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Unionin yleinen tuomioistuin on tehnyt oikeudellisia virheitä tulkitessaan ja soveltaessaan SEUT 107 artiklan 1 kohtaa siltä osin kuin on kyse yrityksen ja valikoivan edun käsitteistä sekä tulkitessaan ja soveltaessaan perusteluvelvollisuutta; se on myös vääristellyt riidanalaista päätöstä siltä osin kuin on kyse valikoivuudesta.
               
                           —
                        
                        
                           Unionin yleinen tuomioistuin on tehnyt oikeudellisia virheitä ja vääristellyt päätöstä tulkitessaan virheellisesti sellaisille yrityksille varatun veroedun valikoivuutta, jotka harjoittavat tiettyä taloudellista toimintaa ja jotka ovat taloudellisten etuyhtymien ja niiden jäsenten perustamia, ja luonnehtiessaan perustelut virheellisesti.
                        
                     
                           —
                        
                        
                           Unionin yleinen tuomioistuin on tehnyt oikeudellisen virheen arvioidessaan valikoivaa etua, joka perustuu kansallisella veroviranomaisella olevaan harkintavaltaan.
                        
                     
                           —
                        
                        
                           Unionin yleinen tuomioistuin on tehnyt oikeudellisen virheen tulkitessaan valikoivuuden käsitettä katsomalla, ettei valikoivuudesta ole kyse sellaisen toimenpiteen osalta, jota sovelletaan vain henkilöihin, jotka tekevät määrättyjä sijoituksia.
                        
                     
         
               2.
            
            
               Unionin yleinen tuomioistuin on tehnyt oikeudellisen virheen ja vääristellyt riidanalaista päätöstä tulkitessaan ja soveltaessaan perusteluvelvollisuutta siltä osin kuin on kyse SEUT 107 artiklan 1 kohdassa tarkoitetusta kilpailuun ja kauppaan kohdistuvasta vaikutuksesta.